H. C. Ørsted som Naturfilosof. 493 
Formodning at ,de elektriske Kræfter i een af de Tilstande, 
i hvilke de forekomme meget bundne, kunde frembringe een 
eller anden Virkning paa Magneten som saadan”. (Ans. 251). 
Jeg skrev dette paa en Rejse, kunde derfor ikke let gøre 
Forsøgene; ikke at tale om at Maaden de skulde gøres paa 
dengang langtfra var mig klar; min Opmærksomhed var hen- 
vendt paa Udvikling af et kemisk System. Jeg husker dog at 
jeg, ganske inkonsekvent, ventede mig Virkning af et stort 
elektrisk Batteri, og endda kun ventede en svag magnetisk 
Virkning. Jeg forfulgte derfor ikke Tanken med tilbørlig Iver, 
men blev atter bragt dertil ved min Forelæsning over Elek- 
tricitet, Galvanisme og Magnetisme i Foraaret 1820. Tilhørerne 
vare mest Mænd med betydelige Forkundskaber, og jeg over- 
lod mig derfor i disse Forelæsninger og Forberedelsen dertil 
til videregaaende Undersøgelser. Min gamle OQOverbevisning 
udviklede sig saaledes til ny Klarhed og jeg besluttede at 
prøve min Formodning ved Forsøg. Forberedelsen hertil 
gjordes en Dag inden jeg om Aftenen skulde holde een af disse 
Forelæsninger. Jeg viste da Cantons Forsøg over kemiske 
Virkningers Indflydelse påa Jernets magnetiske Tilstand, jeg 
gjorde opmærksom paa … Magnetnaalens Forandring under et 
Uvejr, og jeg fremsatte atter den Formodning, at en elektrisk 
Udladning kunde virke paa Magnetnaalen udenfor Kjæden. 
Jeg besluttede mig nu til at gøre Forsøget. Da jeg ventede 
mig mest af den med Glødning ledsagede Udladning, blev en 
meget fin Platintraad indsat i Ledningen og Naalen anbragt 
under dem. Virkningen var utvivlsom, men syntes mig saa 
forvirret, at jeg udsatte den nærmere Undersøgelse til jeg fik 
bedre Tid. [Anm. At jeg angav Resultatet af Forsøget forud, 
dertil ere alle mine Tilhørere Vidner. Opdagelsen var altsaa 
ikke tilfældig som Hr. Prof. Gilbert har villet slutte af mine 
Ord]. I Begyndelsen af Juli Maaned bleve disse Forsøg atter 
optagne og fortsatte uden Ophold indtil de bekendte Resul- 
tater fandtes. 
91 
pE 
